
ROMÂNIA
JUDETUL VRANCEA

CONSILIUL LOCAL

AL MUNICIPIULUI FOCSANI
 H O T Ă R Â R E
     Pentru  modificarea anexei nr. 1 şi anexei nr. 2 la Hotărârea Consiliului Local al 

             Municipiului Focşani  nr. 288/2017 privind aprobarea organigramei, statului de 

             funcţii  şi numărului de personal pentru Direcţia de Dezvoltare Servicii Publice    

            Focşani

                 Consiliul Local al Municipiului Focsani, judetul Vrancea, întrunit în şedinta ordinară;
            - analizând proiectul de hotărâre iniţiat de Primarul Municipiului Focşani, raportul  Direcţiei economice-Serviciul resurse umane, managementul calităţii înregistrat la nr. 67882/20.09.2017 prin care se propune modificarea anexei nr. 1 şi anexei nr. 2 la Hotărârea Consiliului Local al Municipiului Focşani  nr. 288/2017 privind aprobarea organigramei, statului de funcţii  şi numărului de personal pentru Direcţia de Dezvoltare Servicii Publice Focşani şi avizul favorabil al Comisiei de buget şi administraţie publică;


- văzând adresa nr. 7482/18.09.2017 a  Direcţiei de Dezvoltare Servicii Publice    Focşani;

- în baza  LEGII-CADRU nr.153/2017 privind salarizarea personalului plătit din fonduri publice;


-  în baza art. 36 alin.(2) lit. „a” si  alin. (3) lit.”b” şi în temeiul art. 45 alin. (1)  din Legea nr. 215/2001  privind  administraţia publică locală, republicată în anul 2007, cu modificările şi completările ulterioare; 

HOTĂRĂŞTE:

        Art. I. Modificarea anexei nr. 1 şi anexei nr. 2 la Hotărârea Consiliului Local al Municipiului  Focşani  nr. 288/2017 privind aprobarea organigramei, statului de funcţii  şi numărului de personal pentru Direcţia de Dezvoltare Servicii Publice   Focşani, după cum urmează:

             1-Anexa nr.1 se modifică astfel:

    - la Serviciul spaţii verzi – Compartiment întreţinere spaţii verzi, parcuri, grădini publice  numărul de posturi va scădea  de la 72 la 71,  iar la Producerea materialului dendrofloricol (seră pepinieră) numărul de posturi va creşte de la 14 la 15;

    - la Compartimentul întreţinere fond locativ şi reparaţii inventar urban numărul de posturi va scădea de la 10 la 9;

   - infiinţarea Biroului control edilitar, dezinsecţie, dezinfecţie, deratizare prin reorganizarea Compartimentului control edilitar şi Compartimentului dezinsecţie, dezinfecţie, deratizare şi înfiinţarea unei funcţii de conducere, astfel numărul de posturi pentru  Biroului control edilitar, dezinsecţie, dezinfecţie, deratizare va fi de 9 posturi din care un post de conducere. 

Drept urmare, numărul de posturi de conducere va creşte de la 11 la 12 iar numărul de posturi de execuţie va scădea de la 236 la 235, numărul total de posturi rămâne neschimbat, respectiv 247.

                    2 - Anexa nr.2 se modifică astfel:

             - la Serviciul de gestionare a câinilor fără stăpân:

                   -transformarea postului ocupat de muncitor calificat IV în post de muncitor calificat III;

            - la Serviciul spaţii verzi:

                  - transformarea unui post ocupat  de muncitor calificat IV  în post de muncitor calificat III  la Producerea materialului dendrofloricol (seră pepinieră);

                  - transformarea unui post ocupat de muncitor calificat IV  în post de muncitor calificat III la Compartimentul întreţinere spaţii verzi, parcuri, grădini publice;

                 - transformarea a două posturi vacante de muncitor calificat II in muncitor calificat IV la  Compartimentul întreţinere spaţii verzi, parcuri, grădini publice;

                 - trecerea unui post ocupat de muncitor calificat III de la  Compartimentul întreţinere spaţii verzi, parcuri, grădini publice la Producerea materialului dendrofloricol (seră pepinieră);

                 - transformarea unui post vacant de muncitor necalificat I în post de muncitor necalificat II la Producerea materialului dendrofloricol (seră pepinieră).

                 Astfel, la Compartimentul întreţinere spaţii verzi, parcuri, grădini publice numărul de posturi scade de la 72 la 71, iar la Producerea materialului dendrofloricol (seră pepinieră) numărul de posturi creşte de la 14 la 15.

          
  - la Compartimentul întreţinere fond locativ şi reparaţii inventar urban:

                 - desfiinţarea postului vacant de magaziner, astfel numărul de posturi scade de la 10 la 9;

            - infiinţarea Biroului control edilitar, dezinsecţie, dezinfecţie, deratizare prin reorganizarea Compartimentului control edilitar şi Compartimentului dezinsecţie, dezinfecţie, deratizare şi înfiinţarea unei funcţii contractuale de conducere de şef birou gradul II.

 Astfel, numărul de posturi pentru Biroului control edilitar, dezinsecţie, dezinfecţie, deratizare va fi de 9 posturi din care un post de conducere. 
            Numărul total de posturi  rămâne neschimbat, respectiv 247.

          Art. II.  Prezenta   hotărâre   va    fi  comunicată  de  către  Serviciul  administraţie publică locală, agricultură, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia  prin Serviciul administraţie publică locală, agricultură, Serviciul resurse umane, managementul calităţii şi de către Direcţia de Dezvoltare Servicii Publice   Focşani.

     PREŞEDINTE DE ŞEDINŢĂ,

            Iorga Marius Eusebiu                                    Contrasemnează,

                                                             SECRETARUL MUNICIPIULUI FOCŞANI
                                                                                 Corhană Eduard Marian                                                                                                                                                                            

Municipiul Focsani, 26 septembrie 2017
Nr. 361

